Návrh nariadenie rady o uplatňovaní článku 81 ods. 3 zmluvy na určité kategórie dohôd a zosúladených postupov v odvetví leteckej dopravy (kodifikované znenie) /* KOM/2008/0367 v konečnom znení - CNS 2008/0124 */





[pic] | KOMISIA EURÓPSKYCH SPOLOČENSTIEV | Brusel, 17.6.2008 KOM(2008) 367 v konečnom znení 2008/0124 (CNS) Návrh NARIADENIE RADY o uplatňovaní článku 81 ods. 3 zmluvy na určité kategórie dohôd a zosúladených postupov v odvetví leteckej dopravy (kodifikované znenie) DÔVODOVÁ SPRÁVA 1. V rámci Európy občanov Komisia prikladá veľkú dôležitosť zjednodušovaniu a sprehľadňovaniu práva Spoločenstva s cieľom jeho lepšieho pochopenia a sprístupnenia občanovi, dávajúc mu nové príležitosti, ako aj šancu na efektívnejšie využívanie osobitných práv, ktoré mu poskytuje. Tento cieľ však nemožno dosiahnuť pokým pretrváva stav rozptýlenia mnohých ustanovení, opakovane a často pozmenených v podstatnom rozsahu, vo viacerých právnych aktoch, a to počínajúc pôvodným právnym aktom až po jeho poslednú zmenu a doplnenie, čo si vyžaduje vyčerpávajúce hľadanie a komparáciu mnohých právnych aktov za účelom identifikácie pozitívneho práva. Jasnosť a prehľadnosť práva Spoločenstva preto so sebou prináša potrebu častej kodifikácie pozmenených právnych aktov. 2. Komisia sa z daného dôvodu 1. apríla 1987[1] rozhodla inštruovať svojich úradníkov, aby pristúpili ku kodifikácii všetkých právnych aktov najneskôr po ich desiatej zmene a doplnení. Avšak zdôraznila, že ide o minimálnu požiadavku, keďže príslušné oddelenia by sa mali v záujme prehľadnosti a správneho pochopenia predpisov Spoločenstva usilovať o kodifikáciu ich sa týkajúcich právnych aktov v kratších intervaloch. 3. V podobnom zmysle vyzneli aj závery Európskej rady z Edinburgu z decembra 1992[2], v ktorých táto podčiarkla dôležitosť kodifikácie , poskytujúcej právnu istotu pri nachádzaní práva uplatniteľného v konkrétnom časovom momente na špecifický predmet úpravy. Pri kodifikácii je potrebné dodržiavať štandardné legislatívne postupy Spoločenstva. Vylúčenie obsahových zmien a doplnení aktov prechádzajúcich kodifikáciou umožnilo Európskemu parlamentu, Rade a Komisii 20. decembra 1994 odsúhlasiť skrátené legislatívne konanie pre rýchle prijatie kodifikovaných právnych aktov vo forme medziinštitucionálnej dohody. 4. Predkladaný návrh sleduje kodifikáciu nariadenia Rady (EHS) č. 3976/87 zo 14. decembra 1987 o uplatňovaní článku 85 ods. 3 zmluvy na určité kategórie dohôd a zosúladených postupov v odvetví leteckej dopravy[3]. Nové nariadenie nahrádza viaceré právne akty tvoriace predmet kodifikácie[4]. Návrh plne zachováva obsah kodifikovaných právnych aktov a obmedzuje sa výlučne na ich zjednotenie do jedného právneho aktu, pričom formálne zmeny a doplnenia nepresahujú nevyhnutný kodifikačný účel. 5. Kodifikačný návrh bol vypracovaný na základe predbežného konsolidovaného znenia nariadenia (EHS) č. 3976/87, ako aj jeho zmien a doplnení. Toto konsolidované znenie bolo zostavené pre všetky úradné jazyky Úradom pre vydávanie úradných publikácií Európskych spoločenstiev za pomoci systému na spracovanie údajov . V prípade, že dochádza k prečíslovaniu článkov, tak starý, ako aj nový spôsob číslovania je obsiahnutý v tabuľke, tvoriacej obsah prílohy II kodifikovaného nariadenia. ê 3976/87 (prispôsobené) 2008/0124 (CNS) Návrh NARIADENIE RADY o uplatňovaní článku 81 ods. 3 zmluvy na určité kategórie dohôd a zosúladených postupov v odvetví leteckej dopravy (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva a na jej článok 83, so zreteľom na návrh Komisie, so zreteľom na stanovisko Európskeho parlamentu[5], so zreteľom na stanovisko Hospodárskeho a sociálneho výboru[6], keďže: ê 3976/87 odôvodnenie 1. Nariadenie Rady (EHS) č. 3976/87 zo 14. decembra 1987 o uplatňovaní článku 85ods. 3 zmluvy na určité kategórie dohôd a zosúladených postupov v odvetví leteckej dopravy[7] bolo opakovane[8] podstatným spôsobom zmenené a doplnené. V záujme jasnosti a prehľadnosti by sa malo toto nariadenie kodifikovať. ê 3976/87 odôvodnenie 3 a 5 (prispôsobené) 2. Spoločné ustanovenia na uplatňovanie článku 81 ods. 3 zmluvy by mali byť prijaté formou nariadenia Ö alebo smernice Õ podľa článku 83 zmluvy. Komisia by mala mať preto možnosť vyhlásiť prostredníctvom nariadenia, že ustanovenia článku 81 ods. 1 zmluvy sa nebudú uplatňovať na niektoré kategórie dohôd medzi podnikmi, rozhodnutí združení podnikov a zosúladených postupov. ê 411/2004 odôvodnenie 7 (prispôsobené) 3. Komisia by mala byť splnomocnená udeliť Ö skupinové Õ výnimky v oblasti leteckej dopravy pre prepravu v rámci Spoločenstva, ako aj pre prepravu medzi Spoločenstvom a tretími štátmi. ê 3976/87 odôvodnenie 6 4. Malo by byť stanovené na základe akých špecifických podmienok a za akých okolností môže Komisia vykonávať takéto právomoci v úzkom a stálom styku s príslušnými orgánmi členských štátov. ê 3976/87 odôvodnenie 7 5. Je predovšetkým žiaduce, aby na niektoré kategórie dohôd, rozhodnutí a zosúladených postupov boli udelené skupinové výnimky. Tieto výnimky by mali byť udelené na prechodnú dobu, v priebehu ktorej sa leteckí dopravcovia prispôsobia konkurenčnejšiemu prostrediu. Komisia v úzkom spojení s členskými štátmi by mala byť schopná presne definovať rozsah týchto výnimiek a podmienok s nimi spojených. ê 3976/87 odôvodnenie 9 (prispôsobené) 6. Ö Týmto nariadením nie je dotknuté Õ uplatňovanie článku 86 zmluvy, ê 3976/87 PRIJALA TOTO NARIADENIE: Článok 1 Toto nariadenie sa vzťahuje na leteckú dopravu. ê 3976/87 (prispôsobené) Článok 2 1. V súlade s článkom 81 ods. 3 zmluvy môže Komisia nariadením vyhlásiť, že článok 81 ods. 1 zmluvy sa nepoužije na určité kategórie dohôd medzi podnikmi, rozhodnutí združení podnikov a zosúladených postupov. ê 2411/92 čl. 1 bod 2 (prispôsobené) Komisia môže, pokiaľ ide o dohody, rozhodnutia a zosúladené postupy, prijať najmä také nariadenia, ak majú jeden z nasledovných cieľov: a) spoločné plánovanie a koordináciu plánov leteckých liniek; b) konzultácie k tarifám na prepravu cestujúcich, batožiny a nákladu v pravidelnej leteckej doprave; c) spoločnú prevádzku Ö nových Õ menej obsadených spojov pravidelnej leteckej dopravy; d) pridelenie miest na letiskách a letiskové plánovanie; Komisia dohliadne na zabezpečenie Ö súladu Õ s Ö nariadením Rady (EHS) č. 95/93[9] Õ; e) spoločná kúpa, rozvoj a prevádzku počítačových rezervačných systémov týkajúcich sa letových poriadkov, rezervácie a predaju leteniek leteckými dopravnými podnikmi; Komisia dohliadne na zabezpečenie Ö súladu Õ s Ö nariadením Rady (EHS) č. 2299/89[10] Õ. ê 3976/87 (prispôsobené) 2. Bez toho, aby bol dotknutý odsek 1 Ö druhý pododsek Õ, Ö tam uvedené Õ nariadenia Komisie vymedzia kategórie dohôd, rozhodnutí či zosúladených postupov, na ktoré sa vzťahujú a špecifikujú predovšetkým: a) obmedzenia alebo doložky, ktoré sa môžu alebo nemôžu vyskytovať v dohodách, rozhodnutiach a zosúladených postupoch; b) doložky, ktoré musia byť obsiahnuté v dohodách, rozhodnutiach a zosúladených postupoch alebo akékoľvek iné podmienky, ktoré musia byť splnené. ê 2411/92 čl. 1 bod 3 (prispôsobené) Článok 3 Akékoľvek nariadenie prijaté podľa článku 2 Ö sa uplatňuje Õ určenú dobu. Môže by zrušené alebo doplnené, ak sa zmenia okolnosti a podmienky, ktoré podnietili jeho prijatie; v takom prípade sa stanoví doba na zmenu a doplnenie dohôd a zosúladených postupov, na ktoré sa vzťahovalo predchádzajúce nariadenie pred jeho zrušením alebo zmenou a doplnením. ê 3976/87 (prispôsobené) Článok 4 Nariadenia prijaté podľa článku 2 musia obsahovať ustanovenie, že sa vzťahujú so spätnou účinnosťou na dohody, rozhodnutia a zosúladené postupy, ktoré existovali k dátumu Ö nadobudnutia Õ účinnosti takýchto nariadení. ê Akt o pristúpení z roku 1994, čl. 29 a príloha I, s. 56 (prispôsobené) Článok 5 Nariadenie Ö prijaté Õ podľa článku 2 môže stanoviť, že zákaz obsiahnutý v článku 81 ods. 1 zmluvy sa počas obdobia určeného takýmto nariadením nebude vzťahovať na tie dohody, rozhodnutia a zosúladené postupy existujúce už v deň pristúpenia, na ktoré sa článok 81 ods. 1 vzťahuje na základe pristúpenia Rakúska, Fínska a Švédska a ktoré nespĺňajú podmienky článku 81 ods. 3 zmluvy. Tento článok sa však nevzťahuje na dohody, rozhodnutia a zosúladené postupy, ktoré už ku dňu pristúpenia spadali pod článok 53 ods. 1 dohody o EHP. ê 3976/87 (prispôsobené) Článok 6 Pred prijatím nariadenia Ö podľa článku 2 Õ, Komisia uverejní jeho návrh a vyzve všetky zainteresované osoby a organizácie, aby predložili svoje pripomienky v rámci primeranej lehoty, nie kratšej ako jeden mesiac, ktorú stanoví Komisia. ê 1/2003 čl. 41 bod 1 (prispôsobené) Článok 7 Komisia pred uverejnením návrhu nariadenia a pred prijatím nariadenia Ö podľa článku 2 Õ konzultuje s Poradným výborom Ö pre obmedzujúce postupy a dominantné postavenie Õ uvedeným v článku 14 nariadenia Rady (ES) č. 1/2003[11]. ê Článok 8 Nariadenie (EHS) č. 3976/87 sa zrušuje. Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe II. ê 3976/87 (prispôsobené) Článok 9 Toto nariadenie nadobudne účinnosť Ö dvadsiatym dňom po jeho uverejnení v Úradnom vestníku Európskej únie Õ. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda é PRÍLOHA I Zrušené nariadenie so zoznamom neskorších zmien a doplnení Nariadenie Rady (EHS) č. 3976/87 (Ú. v. ES L 374, 31.12.1987, s. 9) | Nariadenie Rady (EHS) č. 2344/90 (Ú. v. ES L 217, 11.8.1990, s. 15) | Nariadenie Rady (EHS) č. 2411/92 (Ú. v. ES L 240, 24.8.1992, s. 19) | Časť III.A.3 prílohy I k Aktu o pristúpení z roku 1994 (Ú. v. ES C 241, 29.8.1994, s. 56 ) | Nariadenie Rady (ES) č. 1/2003 (Ú. v. EÚ L 1, 4.1.2003, s. 1) | Iba článok 41 | Nariadenie Rady (ES) č. 411/2004 (Ú. v. EÚ L 68, 6.3.2004, s. 1) | Iba článok 2 | ______________ PRÍLOHA II Tabuľka zhody nariadenie (EHS) č. 3976/87 | toto nariadenie | Článok 1 | Článok 1 | Článok 2, odsek 1 | Článok 2, odsek 1, prvý pododsek | Článok 2, odsek 2, úvodné slová | Článok 2, odsek 1, druhý pododsek, úvodné slová | Článok 2, odsek 2, prvá zarážka | Článok 2, odsek 1, druhý pododsek, písmeno a) | Článok 2, odsek 2, druhá zarážka | Článok 2, odsek 1, druhý pododsek, písmeno b) | Článok 2, odsek 2, tretia zarážka | Článok 2, odsek 1, druhý pododsek, písmeno c) | Článok 2, odsek 2, štvrtá zarážka | Článok 2, odsek 1, druhý pododsek, písmeno d) | Článok 2, odsek 2, piata zarážka | Článok 2, odsek 1, druhý pododsek, písmeno e) | Článok 2, odsek 3 | Článok 2, odsek 2 | Články 3 a 4 | Články 3 a 4 | Článok 4a, prvá veta | Článok 5, prvý odsek | Článok 4a, druhá veta | Článok 5, druhý odsek | Článok 5 | Článok 6 | Článok 6 | Článok 7 | ____ | Článok 8 | Článok 9 | Článok 9 | ____ | Príloha I | ____ | Príloha II | _____________ [1] KOM(87) 868 PV. [2] Pozri prílohu 3 časti A záverov. [3] Realizovaný v súlade s oznámením Komisie Európskemu parlamentu a Rade – Kodifikácia acquis communautaire, KOM(2001) 645 v konečnom znení. [4] Pozri prílohu I tohto návrhu. [5] Ö Ú. v. EÚ C [...], [...], s. [...] Õ. [6] Ö Ú. v. EÚ C [...], [...], s. [...] Õ. [7] Ú. v. ES L 374, 31.12.1987, s. 9. Nariadenie naposledy zmenené a doplnené nariadením (ES) č. 411/2004 (Ú. v. EÚ L 68, 6.3.2004, s. 1.). [8] Pozri prílohu I. [9] Ú. v. ES L 14, 22.1.1993, s. 1. [10] Ú. v. ES L 220, 29.7.1989, s. 1. [11] Ú. v. ES L 1, 4.1.2003, s. 1.